เป็นอีสุกอีใสมา3-4วันแล้วค่ะตุ่มขึ้นแค่ตัวกับหลังแขนขาขึ้นน้อยมากแต่ตุ่มน้ำยังไม่แตกหยุดเรียนมาหลายวันแล้วไปโรงเรียนได้มั้ยคะใส่แมสป้องกันจะทำให้เพื่อนติดได้มั้ย
สวัสดีค่ะ การติดโรคอีสุกอีใสนั้น เกิดจากการสัมผัสกับเชื้อไวรัสโดยตรงจากตุ่มหรือแผลของผู้ที่กำลังเป็นโรคอยู่ หรือสัมผัสผ่านสิ่งของต่างๆ ที่ใช้ร่วมกัน เช่น ผ้าเช็ดตัว ที่นอน จามชามแก้วน้ำ เป็นต้น หรือได้รับเชื้อจากการหายใจเอาเชื้อที่แพร่กระจายอยู่ในอากาศ ที่มาจากการไอ หรือจามของผู้ที่มีเชื้อส่วนระยะเวลาที่สามารถแพร่เชื้อไปสู่ผู้อื่นได้ คือ 1-2 วันก่อนผื่นขึ้น ไปจนกระทั่งผื่นตกสะเก็ดทั้งหมด ซึ่งคือเวลาประมาณ 1 สัปดาห์ ดังนั้น หากยังเป็นตุ่มน้ำใสอยู่ และยังไม่แห้งตกสะเก็ด ก็จะมีโอกาสแพร่เชื้อไปสู่ผู้อื่นได้อยู่ค่ะ หากจะไปโรงเรียน ก็ควรป้องกันการไอจามของเรา โดยการใส่หน้ากากอนามัยให้มิดชิด ไม่ทานอาหารร่วมกับผู้อื่น ไม่ใช้จานชามช้อนส้อมแก้วน้ำร่วมกับผู้อื่น ไม่ไปสัมผัสตัวกับผู้อื่น เป็นต้น